PAD TOESTAND - Forum Topic
Total Views: 82 453 306
Forums / 6. Road Conditions / PAD TOESTAND
views: 1 475 964
09 May 2019 @ 11:37:15 am
More almal. Ons beurt om Kruger te besoek kom vinnig nader. Ek wil met die terugkom vanaf Skukuza Amersfoort toe ry en van daar oor Bethlehem terug Bloemfontein toe.
Is daar iemand wat onlangs daar langs gery het en die beste paaie kan aanbeveel asb.
09 May 2019 @ 13:16:57 pm
Dit is 'n klomp sekondêre paaie wat "veronderstel is" om deur plaaslike in stand gehou te word. Ry maar stadig en in daglig as jy onseker is oor die toestand van die pad. Ek hoop daar is forum lede wat jou van raad kan bedien. Sterkte en reis veilig.
09 May 2019 @ 13:22:45 pm
Dankie. Ek wag om te hoor.
09 May 2019 @ 14:07:03 pm
Dag se Johan.
Ek sou beslis van ons agter paaie af weg bly as ek sleep.
My roete: Skukuza - Malelane - Witbank - Alberton - Vereeniging - Parys (Net voor parys links op snelweg deur tolhek na) - Bloemfontein.
Van jou af: Bloemfontein - Parys (by die tol hek regs na Sasolburg - Vereeniging - Alberton - Witbank - Nelspruit - Malelane - Skukuza,
Veiligste en mooiste pad beslis.
Altyd hulp op die paaie as iets fout gaan.
(Buiten as jy moet deur Amersfoort ry)
10 May 2019 @ 06:05:11 am
My ma en Suster het die kleiner paaie gery vanaf Benoni na Standerton, Perdekop, Volksrus en Newcastle.
Dit is nie nood wendig die roete wat jy gaan ry nie maar volgens hulle was die sekondere paaie in baie goeie kondisie. So my opinie is maar ek hoop jy kry iemand wat werklike terugvoer kan gee oor die toestand van die roete wat jy wil ry.
10 May 2019 @ 11:20:04 am
Ek het nie 'n probleem met die hoof roetes nie. Ek bly ook maar sover ek kan op hulle.
Dit is net met die terugkom van Kruger af wil ons familie op Amersfoort besoek. Dit is heeltemal 'n ander roete. Ekk weet hulle het van die paaie herbou maar is noe op hoogte van almal nie.
10 May 2019 @ 12:25:18 pm
Ek glo as jy nie haastig is nie kan jy ry in daglig.
11 May 2019 @ 22:04:16 pm
Ek het gesleep van Malelane tot by Wimpy/Engen op N4 by Belfast, draai af na Carolina, Chrissiesmeer, Ermelo, dan N11 tot op Amersfoort.
Die hele roete in uitstekende toestand. Het hom so gesleep Februarie 2019 na Drakensville.
13 May 2019 @ 07:28:02 am
Wel ten minste is daar nou positiewe terugvoer tot op Amersfoort. Hoop iemand kan help met die pad verder.
13 May 2019 @ 09:01:05 am
Dankie Pottie. Ek sal hom so doen.
Uit vorige ondervinding was die paaie van Standerton af oor Warden Vrystaat to nie baie goed nie. Sal maar navraag doen soos ons vorder.